C 278/32
3.6
BG
Официален вестник на Европейския съюз
20.7.2022 г.
Специфични правила за етикетиране на продукта, за който се отнася регистрираното наименование Всяка опаковка с продукта със ЗГУ „Piadina Romagnola“/„Piada Romagnola“ трябва да включва следните елементи, изписани с ясни, четливи, незаличими и ясно различаващи се печатни букви: — логото на ЕС; — наименованието „Piadina Romagnola“/„Piada Romagnola“, следвано от надписа „Indicazione Geografica Protetta“ [„защитено географско указание“] или от неговото съкращение „IGP“ [„ЗГУ“]; — логото на продукта.
За да се осигури по-голяма яснота за потребителя, при варианта „тип Римини“ на „Piadina Romagnola“/„Piada Romagnola“ е задължително върху опаковката да бъдат добавени думите „alla Riminese“ [„тип Римини“], изписани с ясни, четливи, незаличими и ясно различаващи се печатни букви, еднакви с използваните за наименованието „Piadina Romagnola“/„Piada Romagnola“.
Логото е изобразено по-долу.
Използваните цветове са кафяво 724 C и бежово 728 C.
Изображението може да бъде черно-бяло, ако черното и бялото са единствените цветове, използвани на етикета.
В случай че продуктът се произвежда и продава изключително чрез директна продажба от производителя, надписът и логото, описани по-горе, може да бъдат поставени до фирмения знак на търговския обект.
Буквите, с които е изписан надписът ЗГУ „Piadina Romagnola“/„Piada Romagnola“, или другите надписи, предвидени в настоящия документ, трябва да бъдат групирани в едно и също зрително поле, да бъдат ясни, четливи и незаличими и с достатъчна големина, така че да се открояват добре на фона, на който са отпечатани, за може да се различават ясно от всички останали надписи и/или изображения.
Върху етикета може да фигурират и други незадължителни надписи, даващи гаранция на потребителя, и/или информация, свързана с хранителните характеристики, както и фирмени наименования и частни марки, при условие че нямат хвалебствен смисъл и не са от такова естество, че да въведат в заблуждение купувача.
Ако дебелината на „Piadina Romagnola“/„Piada Romagnola“ е 4—8 mm, на етикета може да се изпишат думите „spessa“ или „la spessa“ [дебела].
За продукти, предназначени за международния пазар, може да се използва означението „защитено географско указание“, изписано на езика на страната на местоназначение.
4.
Кратко определение на географския район Районът на производство и опаковане на „Piadina Romagnola“/„Piada Romagnola“ включва територията на историческата Романя и по-точно цялата територия на провинциите Римини, Форли-Чезена и Равена и на следните общини от провинция Болоня: Борго Тосиняно, Казалфиуманезе, Кастел дел Рио, Кастел Гуелфо, Кастел Сан Пиетро, Додза, Фонтанеличе, Имола и Мордано.
5.
Връзка с географския район Романя е най-източната част на областта Емилия-Романя.
Територията се простира от крайбрежието на Адриатическо море на изток до границата с провинция Болоня на запад и от границата с областта Марке на юг до границата с провинция Ферара на север.
Намира се под влиянието на умерен субконтинентален климат, който се променя в зависимост от надморската височина и отдалечеността от брега.
Макар че не се различава много от климата в останалата част на Северна Италия, климатът на Романя има свои собствени характеристики, дължащи се на постепенното стесняване на равнинната ивица.